google/wiki40b huggingface dataset:
Jean Dutrou-Bornier

Životopis

Zúčastnil sa ako delostrelec s posádkou cisárskej námornej flotily krymskej vojny. V roku 1860 získal námornícke osvedčenie majster plavby. Velil na obchodnom baru - plachetnicki Tampico, ktorú mal v spoluvlastníctve.
V roku 1866 priplával do Bordeaux. Po naložení nákladu smeroval na Tahiti, kde mal doručiť náklad pre podnikateľa Johna Brandera. Na palubu zobral aj dvoch francúzskych misionárov, Gaspara Zumbohma a Theodora Escolana, ktorí mu pomáhali s navigáciou v Tichom oceáne. Vysadil ich na Veľkonočnom ostrove. Uvidiac veľký trávnatý ostrov, skrsla v ňom myšlienka uskutočniť tam svoj podnikateľský zámer na chov ovcí. V tom čase sa Bornierovi už nahromadili obrovské dlhy, najmä z hazardu a následkom niektorých podvodných obchodov. Stratil tak svoj podiel na obchodnej lodi Tampico.

Keď získal podiel na jachte Aora'i, v apríli 1868 priplával na nej na Veľkonočný ostrov, jachtu spálil a na ostrove sa usadil. Za spoločníka na podnikanie nahovoril škótskeho obchodníka Johna Brandera, ktorý mu poskytol škuner; ním zabezpečovali dopravu medzi Tahiti a Veľkonočným ostrovom.
V septembri 1868 ustanovili "Správnu radu" na čele s Dutrouxom Bornierom, sekretárom misionárom Gasparom Zumbohmom a štvoricou domorodcov. Založili tiež policajný zbor zložený z miestnych domorodcov a súdnu inštitúciu. Za predsedu súdu bol menovaný misijný kňaz Hippolyte Roussel (zomrel 1898), ktorý bol najprv francúzsky misionár na Markézach. Misionári a noví európski prisťahovalci mali možnosti nakupovať ostrovné pozemky za nízke ceny.
Plodinám a hospodárskym zvieratám sa na ostrove mimoriadne darilo. Bornier sa priženil na Veľkonočný ostrov do domorodého rodinného klanu Mataveri, keďže si zobral Titaua Salmonovú (narodenú r.1856), dcéru z pokrvnej línie kráľa Koreta II. Bornier vtedy napísal svojmu priateľovi: "Mám tú česť informovať Vás týmto, že som kráľ... Moje kráľovstvo je malé. Od nedávna sa volám Iona I. - kráľ Veľkonočného ostrova“ Snažil sa presvedčiť Francúzsko, aby nad ostrovom vyhlásilo protektorát. Dobré vzťahy s misionármi sa najskôr zhoršili a zakrátko sa stali neznesiteľné. Misionár Roussel sa preto rozhodol opustiť ostrov a presťahovať sa na Tahiti. Napriek odporu Borniera sa k misionárovi pripojilo viac ako sto rodených ostrovanov (ich potomkovia ešte dodnes žijú v oblasti Papeete).
V roku 1878 Bornier zomrel. Pravdepodobne bol zavraždený domorodcami. Ešte predtým požiadal o pripojenie Veľkonočného ostrova k Francúzsku. Žiadosť bola neskôr zopakovaná, ale potomkovia kráľa Koretu II. nedostali odpoveď. Francúzsky minister vojenského námorníctva admirál Frantz prehlásil, že "ostrov je k ničomu". Nakoniec bol v roku 1888 Veľkonočný ostrov pripojený k Čile.
Caligny

Poloha

Obec má rozlohu 14,97 km². Najvyšší bod je položený 210 m n. m. a najnižší bod 89 m n. m.

Obyvateľstvo

Počet obyvateľov obce je 851 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Branislav Jobus

Hudobná kariéra

Braňo Jobus začínal v roku 1982 v hudobnej skupine Harmasan, s bratom Andrejom Jobusom (bicie nástroje), Romanom Klčom (basgitara) a Mirom Kusým (gitara). Krátko na to zmenilo zoskupenie názov na Veget, ktoré bolo na žiadosť vtedajšieho režimu a Mestského kultúrneho strediska opätovne zmenené na Karpatské chrbáty. Skupina pod týmto názvom funguje dodnes. 
V r. 2000 založili bratia Jobusovci vlastnú, humorne ladenú, skupinu Vrbovskí víťazi. Skupina využívajúca neštandardné, podomácky vyrábané, hudobné nástroje, tak vytvorila nový termín, priemyselný folklór. V r. 2005 doplnil Jobus zoznam kapiel o elektronický hudobný projekt, Abusus, v ktorom účinkuje sám.
Autorsky sa podieľal na hudbe ku krátkemu filmu režiséra Richarda Pechu, či poľského divadla v Tczewe.
Stojí tiež za myšlienkou hudobného festivalu Vrbovské vetry, ktorý spoluorganizuje s hudobníkmi Whiskym (Slobodná Európa) a Martinom Višňovským (Chiki liki tu-a). Dôvodom pre vytvorenie festivalu bola zmena vedenia festivalu Hodokvas a jeho smerovanie, kvôli ktorému sa Jobusovým skupinám nedostalo pozvania: „My sme mali chuť hrať tak som si povedal: Urobíme si vlastný festival kde si zahráme kedy my chceme, skupín máme svojich dosť a nebudeme čakať či sa rozhodnú iní nás pozvať.“ Prvý ročník festivalu sa konal v roku 2007.

Literárna kariéra

Jobus debutoval v roku 2006 rozprávkovou knihou Láskavé rozprávky. Druhé vydanie knihy vyšlo pre veľký úspech v r. 2007 v nakladateľstve Edition Ryba. Ďalším literárnym počinom bola kniha Zázračné rozprávky z r. 2009. O rok neskôr vyšla Jobusovi kniha Muflón Ancijáš a jeho spanilá jazda (2010, Slovart), rozprávkové leporelo Na výlete do vesmíru (Agentúra Pohoda), ale aj audiokniha Láskavé rozprávky.
V roku 2011 vyšlo pokračovanie knihy o Muflónovi Ancijášovi s názvom Ako Muflón Ancijáš cestoval na západ, takisto vo vydavateľstve Slovart. Nasledoval tretí diel trilógie Ako Muflón Ancijáš sľub dodržal. V roku 2014 čitateľov oboznámil s červotočom Chrumom v knihe Ja nič, ja muzikant. Zatiaľ najnovším titulom je Plajko'v vyšiel v r. 2015.
Uhliarsky potok (prítok Moštenického potoka)

Uhliarsky potok je potok na Hornom Pohroní, v severovýchodnej časti okresu Banská Bystrica. Je to ľavostranný prítok Moštenického potoka, meria 6,7 km a je tokom IV. rádu.
Filón z Terméssu

Filón (starogr. Φίλων) bol grécky sochár v 1. storočí pred Kr.
Filón, sochár z maloázijského Terméssu, pôsobil v meste Lindos na začiatku 1. stor. pred Kr. Nezachovali sa od neho žiadne sochy, na ostrove Rodos sa však našla jeho signatúra na podstavci zo sochy (bola venovaná bohom Agestratom, Ménofilou a zrejme ich synom Eumenom).
Monceau-lès-Leups

Poloha

Obec má rozlohu 13,3 km². Najvyšší bod je položený 112 m n. m. a najnižší bod 59 m n. m.

Obyvateľstvo

Počet obyvateľov obce je 472 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ľudovít Hajdu

Životopis

Ev. kňaz v Banskej Bystrici (1910-1937), zároveň zvolenský senior (1928-1934).
Virtuálna pamäť

Virtuálna pamäť je označenie pre schému správy pamäte v multitaskových operačných systémoch. Lineárny adresný priestor sa mapuje podľa potreby do fyzickej pamäte. Rieši zvyčajne problém obmedzenia veľkosti fyzickej pamäte (v systémoch so stránkovaním a swapovaním).
Efektívne použitie virtuálnej pamäte je závislé na podpore procesora. MMU (jednotka pre správu pamäte) vykonáva samotný preklad logickej (virtuálnej) adresy na fyzickú. Pre procesy je proces mapovania transparentný, operačný systém im ponúka model lineárnej pamäte.

Úvod

Virtuálna pamäť alebo adresovanie virtuálnej pamäti je technika riadenia pamäti, používaná bežne viacúlohovými (multitasking) operačnými systémami, kde rôzne druhy nesusediacej pamäte sú prezentované aplikácii ako súvislá pamäť. Táto pamäť je označovaná ako virtuálny adresný priestor.
Virtuálna pamäť je technika dovoľujúca vykonanie procesov, ktoré sa nenachádzajú v operačnej pamäti celé. Výhodou tejto techniky je, že poskytuje používateľovi veľký pamäťový priestor pri využití malého množstva fyzickej pamäte. Zjednodušuje prácu programátora, pretože nie je potrebné vytvárať segmenty pre prekrytie a plánovať ich poradie zavedenia do pamäte. Tieto úlohy preberá správa pamäte.
Virtuálna adresná pamäť je typicky implementovaná v stránkovej pamäti systému (paged memory) často v kombinácii s pamäťovým swapovaním (anonymous memory paging).  Pamäťové stránky uložené do primárneho pamäťového priestoru sú prepisované do sekundárneho pamäťového priestoru (stránkovací súbor, swapovací súbor, swapovacia partícia), čím systém uvoľňuje primárny pamäťový priestor pre načítanie ďalších procesov. Virtuálna pamäť dovoľuje aplikácii využívať väčší pamäťový adresný priestor, ktorý nie je pevne viazaný na fyzickej pamäti.

Segmentácia na žiadosť

V prípade chýbajúcej hardvérovej podpory umožňujúcej efektívny systém stránkovania na žiadosť, používa sa virtualizačná technika segmentácie na žiadosť. Program sa v tomto prípade zavádza do pamäte po segmentoch, ktoré sú predmetom výmeny. Pri odkaze na segment, ktorý nie je v pamäti, sa vygeneruje prerušenie pre výpadok segmentu. Správa pamäte nájde pre požadovaný segment vhodný úsek v pamäti a presunie ho tam. Využíva pritom striasanie. Segmentácia na žiadosť má silnejšie väzby na štruktúru programu a minimalizuje vnútornú fragmentáciu. Nevýhodou je nebezpečenstvo vonkajšej fragmentácie.
Je ale tiež možné, virtuálna stránka bola označená za nedostupnú z dôvodu, že stránka nebola pridelená. V takýchto prípadoch je stránka fyzickej pamäti alokovaná a naplnená nulami, tabuľka stránok je modifikovaná na jej popis, a program je reštartovaný ako v predošlom prípade.
Saint-Mandé

Poloha

Mesto má rozlohu 0,92 km². Najvyšší bod je položený 54 m n. m. a najnižší bod 42 m n. m.

Obyvateľstvo

Počet obyvateľov je 22 292 (2011).
Nasledujúci graf zobrazuje vývoj počtu obyvateľov v mesto.
Zdroje: INSEE
Timotej (biskup)

Svätý Timotej (* Lystra, Malá Ázia, 1. storočie - † okolo 80, Efesos) bol prvokresťanský biskup, žiak a spolupracovník sv. Pavla. V kresťanských cirkvách sa uctieva ako svätý a mučeník, vo východných cirkvách aj ako apoštol, pretože podľa jednej tradície patril medzi 70 Ježišových učeníkov.
Tento, pôvodom pohan, sa neskôr stal milovaným učeníkom apoštola Pavla. V Novom Zákone nachádzame dva listy, ktoré mu Apoštol Pavol napísal. Timotej sa stal biskupom v Efeze, tam údajne aj zomrel mučeníckou smrťou.
Saint-Quentin-de-Blavou

Poloha

Obec má rozlohu 6,46 km². Najvyšší bod je položený 217 m n. m. a najnižší bod 151 m n. m.

Obyvateľstvo

Počet obyvateľov obce je 73 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Priečne sedlo

Trochu z histórie

Prvý turistický prechod uskutočnili v lete 1846 Gustav Müller, Wilhem Roxer a jeho brat. Prvý zimný prechod uskutočnili Tibor Kregczy, Lajos Rokfalusy a Zoltán Votisky 15. apríla 1911. Pre ťažkosti spojené s výstupom Klub československých turistov v roku 1934 vytýčil a zabezpečil výstupovú cestu sto metrov dlhými reťazami so zabetónovanými fixnými skobami. Cesta zo sedla do Veľkej Studenej doliny je ľahšia, ale aj napriek tomu bola tiež v neskorších rokoch zabezpečená reťazami. Turistická cesta, ktorá vedie zo sedla ku Zbojníckej chate sa nazýva tiež Ostravská cesta, po veľmi aktívnom ostravskom turistickom oddieli, ktorý ju v rokoch 1935 – 1937 vybudoval.

Názov

Odlišný poľský názov (Čerevená lávka) vychádza z nomenklatúry horských vodcov - spišských Nemcov z 19. storočia, ktorí používali pomenovanie Rote Bank. Vychádzali pritom zo sfarbenia skalísk.

Turistika

Sedlom vedie reťazami a stúpačkami zabezpečený,  žlto značený turistický chodník spájajúci Malú Studenú dolinu s Veľkou Studenou dolinou, od roku 2013 obojsmerný. Trasa býva označovaná ako technicky najnáročnejší značkovaný turistický chodník vo Vysokých Tatrách.
Průchodnice

Opis lokality

Prírodná rezervácia Průchodnice, vyhlásená roku 1985 na rozlohe cca 21 hektárov sa nachádza v južnej časti Zábřežská vrchoviny, asi 5,5 km severne od mesta Konice pri obci Ludmírov. Na rovnomennom kopci (534 m n. m.) zarastenom bukovým lesom vystupujú z podložia dva vápencové skalné útvary. Väčším z nich, dlhým asi 60 ma vysokým v najvyššom mieste od úpätia asi 12 m, prechádzajú tri chodbovité jaskyne, ktoré sú však bez kvapľových ozdôb. Keďže možno dvomi z nich pohodlne prejsť celým skalným masívom, dostalo podľa toho toto miesto aj útvar priliehavý názov Průchodnice. Tieto malé jaskyne bez krasovej výzdoby zostávajú logicky v tieni neďalekých nádherných jaskynných komplexov Javoříčko a Mladeč. V každom prípade stojí za návštevu, a to aj preto, že v okolí boli nájdené pozostatky pravekého osídlenia s kostrovými pozostatkami štvrtohorných zvierat, zvyšky keramických nádob a ďalšie dôkazy pravekého osídlenia.

Turistická dostupnosť

Priamo cez lokalitu prechádza červená turistická trasa.
Pre motoristov je toto romantické miesto ľahko dostupné z parkoviska pri ceste, asi 1 km po červenej turistickej značke.
Verejnou dopravou je dostupnosť dobrá. Najbližšia vlaková zastávka je síce v Konici – asi 6 km, ale pri využití autobusových spojov je možné vystúpiť na zastávke Ludmírov, "Na srdéčku". Táto zastávka sa nachádza asi 1 km od Průchodnice priamo na červenej turistickej trase.
V opačnom smere je možné na Průchodnici dôjsť po červenej trase z asi 2,5 km vzdialeného Vojtěchova.
CD-R

CD-R je skratka označujúca kompaktný disk s možnosťou zápisu dát.
Ide o štandardný disk v tvare kotúča s priemerom 12 cm, niekedy aj 8 cm. Médium môže mať ľubovoľný tvar, musí mať však štandardizovaný stredový otvor a musí mať ťažisko v strede tohto otvoru z dôvodu stabilnej rotácie. Najčastejším nediskovým tvarom je obdĺžnik, ktorý má zbrúsené rohy, aby sa dal ľahko použiť v mechanikách ako 8cm disk. V tomto tvare sa používa hlavne ako reklamný materiál, napríklad ako vizitka. Kapacita 12cm disku je rovnaká ako pri bežnom disku CD-ROM, teda 74 minút audia vo formáte CD-DA alebo 650 MB dát. V súčasnosti je vďaka tolerancii častejšie možné sa stretnúť s diskami s kapacitou 700 MB alebo 80 minút, čo je maximum, čo norma umožňuje. Väčšie médiá už nemusia byť čitateľné vo všetkých prehrávačoch.
Dáta sú uložené v špirálovitej stope začínajúcej v strede disku. Disk je vyrobený z polykarbonátového pružného výlisku, na ktorý je nanesená svetlocitlivá vrstva s obsahom zlata alebo striebra a ochranný lak.

Princíp záznamu

Princíp záznamu spočíva v zmenách odrazivosti reflexného média. Záznam sa vykonáva v mechanikách umožňujúcich zápis, tzv. napaľovačkách, čo je štandardná súčasť počítača. Pri zápise sa pomocou laserového lúča zahreje miesto na teplotu vyše 300 ˚C. Dôjde k nevratnej zmene farby a toto miesto už neodráža laserový lúč. Rozdiel medzi tmavým a svetlým miestom je však nižší ako pri lisovaných médií, kde sa rozdiel v odrazivosti dosahuje pomocou priehlbiniek. Z tohto dôvodu nemusia niektoré zastarané CD mechaniky čítať napaľované médiá, ide hlavne o hudobné veže alebo zastarané mechaniky v osobných počítačoch.
Arras-en-Lavedan

Poloha

Obec má rozlohu 24,66 km². Najvyšší bod je položený 2 288 m n. m. a najnižší bod 509 m n. m.

Obyvateľstvo

Počet obyvateľov obce je 526 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kláštor Escaladieu

Kláštor Escaladieu je kláštor v obci Bonnemazon v Pyrenejach na juhozápade Francúzska.
Kláštor bol založený v roku 1142 ako cisterciánska fundácia. Ide o prvé sídlo cisterciánskych mníchov v tejto časti Francúzska. Kláštorný kostol bol vysvätený v roku 1160. Rozkvet kláštora trval prvých dvesto rokov od založenia. Počas protestantských vojen bol mnohokrát vypálený a vykradnutý a v 19. storočí bola veľká časť kláštornej architektúry odvezená do Kalifornie.
USS Monitor

USS Monitor bola americká vojnová obrnená paroloď počas Americkej občianskej vojny. Mala prevratnú konštrukciu, postavená bola podľa plánov švédskeho inžiniera a vynálezcu Johna Ericssona.
Zúčastnila sa na strane Únie americkej občianskej vojny, v ktorej sa podieľala na blokáde južanských prístavov. V bitke na Hampton Roads (9. marca 1862) sa stretla s improvizovaným južanským obrnencom CSS Virginia v historicky prvom strete dvoch obrnených lodí. Tejto bitke predchádzal „masaker“, počas ktorého CSS Virginia zlikvidovala ešte pred príjazdom Monitoru dve z troch severanských drevených radových lodí eskadry blokujúcej pobrežie (USS Cumberland a USS Congress) a poslednú (USS Minnesota) prinútila utiecť na plytčinu. Bitka úplne zmenila náhľad na konštrukciu vojnových lodí a viedla počas niekoľkých rokov k radikálnej prestavbe vojnových námorníctiev na celom svete.
USS Monitor predstavoval nízke plavidlo, prevažná časť trupu bola bezpečne ukrytá pod hladinou. Jeho výtlak bol 987 ton. Z paluby len mierne vystupujúcej nad hladinu výrazne vyčnievali iba 4 veci: pozorovateľňa pre kapitána, a kormidelníka, otočná delová veža, v ktorej sa za uzatvárateľnými strieľňami nachádzali dve jedenásťpalcové Dahlgerenove delá (išlo o prvú loď s takto umiestnenou výzbrojou použitou v boji), komín a vlajka sa nachádzali vzadu. Vzhľadom na vtedy platné predpisy o veľkosti prachovej náplne a používaným delám to bola prakticky nezraniteľná loď. Nevýhodu predstavovalo komplikované doplňovanie zásob munície do veže (veža musela byť natočená tak, aby sa kryli výrezy podlahy veže a paluby) a tiež fakt, že išlo o pobrežnú, resp. riečnu loď, s veľmi zlými plavebnými vlastnosťami. Mala síce nízky ponor a relatívne vysokú rýchlosť, nezniesla však otvorené more a vlnobitie. To mohlo zahltiť komín, uhasiť oheň pod kotlami a zaplaviť loď medzerami medzi vežou a palubou. To sa lodi stalo osudným - potopila sa 31. decembra 1862 pri Rhode Islande pri myse Hatteras. Monitor tam na mori zaskočila búrka, vlny uvoľnili cupaninu tvoriacu tesnenie medzi trupom a vežou. Lodné čerpadlá nemali dostatočný výkon, aby zvládli množstvo prenikajúcej vody a loď sa potopila.
Ako prvá loď tohto typu dala USS Monitor meno konštrukcii riečnych vojnových lodí - monitorom.
Mountfield HK

História

Hokej sa v Hradci Králové hráva od roku 1925. Počas obdobia Česko-Slovenska nikdy nehral v najvyššej súťaži a väčšinu času strávil hraním v 1. ČNHL. Do českej Extraligy postúpil v jej prvom ročníku no hneď po sezóne v baráži vypadol. Následne hrával v prvej a neskôr v druhej lige. Istý čas pôsobil klub ako farma Pardubíc. Pred sezónou 2013/14 sa spoločnosť Mountfield rozhodla pre spory ukončiť spoluprácu s klubom z Českých Budějovíc a dohodla spoluprácu s prvoligovým klubom Královští lvi Hradec Králové. Ten od sezóny 2013/14 pôsobí v Extralige pod názvom Mountfield HK.
Chambon-la-Forêt

Poloha

Obec má rozlohu 17,16 km². Najvyšší bod je položený 168 m n. m. a najnižší bod 104 m n. m.

Obyvateľstvo

Počet obyvateľov obce je 896 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Thuriau

Poloha

Obec má rozlohu 21,47 km². Najvyšší bod je položený 129 m n. m. a najnižší bod 48 m n. m.

Obyvateľstvo

Počet obyvateľov obce je 1 905 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Staroslovienčina

Názov

Pôvodný názov bol словѣньскъь ѩзъıкъ - slověnьskъjь językъ (vyslov: slovänɪskʊjɪ jẽzykʊ; výslovnosť ě,ь,ъ nie je istá). 
Od 18. storočia sa používa označenie cirkevná slovančina (čiže stará aj nová), neskôr cirkevnoslovančina, potom vznikol názov stará slovančina až napokon roku 1837 Slovák Pavol Jozef Šafárik prvýkrát použil - z dnešného pohľadu v každom ohľade nesprávny - termín nárečj starobulharské (starobulharčina), ktorý sa v Bulharsku (z vlasteneckých dôvodov) používa dodnes. S tým však nesúhlasil ďalší smer výskumu, ktorý tento jazyk označil za staroslovinčinu, teda pôvodnú verziu slovinčiny. Neskôr bolo aj toto odmietnuté a presadil sa neutrálny názov cirkevná slovančina. V Česku je však viac rozšírený názov staroslověnština, na Slovensku prv z toho odvodené „staroslovienčina“, dnes niekedy aj „slovienčina“, hoci správny názov je jedine (staro)slovänčina či (staro)slovenčina, pretože pomocný transliteračný znak ě neznamená -ie- ale -ä- alebo -e-. Názov staroslověnština bol špeciálne vytvorený v Prahe preto, aby sa v češtine nepoužíval jedine správny fonetický názov staroslovenština (staroslovenčina).
Označenie staroslovienčina sa väčšinou používa na pomenovanie jazyka v 9. a 10. storočí a niekedy dokonca len k písomným pamiatkam Veľkej Moravy. Termínom cirkevná slovančina (teda nie stará cirkevná slovančina) sa na rozdiel od toho pomenúva neskorší jazyk, resp. neskoršia podoba tohto jazyka z obdobia, kedy sa už odlišoval od živých slovanských jazykov. I tak však existoval ako spisovný jazyk mnohých slovanských národov a štátov a aj po vzniku spisovných jazykov jednotlivých slovanských národov sa ďalej používal a podnes používa ako bohoslužobný jazyk.

Rozšírenie

Starú cirkevnú slovančinu (staroslovienčinu) už niekoľko storočí žiadny národ nepoužíva ako materinský jazyk. Jej nástupca, cirkevná slovančina, sa používa v súčasnosti len ako bohoslužobný jazyk v gréckokatolíckej a pravoslávnej cirkvi v rôznych slovanských krajinách. Používatelia jazyka (klérus a veriaci) však jazyk používajú prevažne pasívne a obmedzene. V minulosti sa cirkevná slovančina používala aj ako literárny a úradný jazyk, a to aj na východnom Slovensku (ako úradný jazyk sa používala výhradne v cirkevnom prostredí).
Manažment životného cyklu

Manažment životného cyklu (iné názvy: manažérstvo životného cyklu, riadenie životného cyklu, angl. lifecycle management) je manažovanie životného cyklu, či už napríklad produktu, informácií ako aj celého podniku. Všetko má svoj vlastný životný cyklus a tento cyklus je premenlivý, často ťažko predvídateľný. Ak chcú spoločnosti vyvíjať nové úspešné produkty pre dnešné trhy, musia umožniť kreativitu a inováciu odstránením organizačných zábran. Preto úspešné spoločnosti v rôznych odvetviach používajú Product Lifecycle Management (PLM), teda manažment životného cyklu produktu.
Tento manažment dáva priestor na inovácie, vývoj, výrobu a informovanosť.
Nuars

Poloha

Obec má rozlohu 15,6 km². Najvyšší bod je položený 347 m n. m. a najnižší bod 217 m n. m.

Obyvateľstvo

Počet obyvateľov obce je 142 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Corme-Royal

Poloha

Obec má rozlohu 27,18 km². Najvyšší bod je položený 44 m n. m. a najnižší bod 15 m n. m.

Obyvateľstvo

Počet obyvateľov obce je 1 601 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Quistinic

Poloha

Obec má rozlohu 42,95 km². Najvyšší bod je položený 177 m n. m. a najnižší bod 20 m n. m.

Obyvateľstvo

Počet obyvateľov obce je 1 403 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Billey

Poloha

Obec má rozlohu 3,83 km². Najvyšší bod je položený 209 m n. m. a najnižší bod 184 m n. m.

Obyvateľstvo

Počet obyvateľov obce je 232 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Beurey-Bauguay

Poloha

Obec má rozlohu 7,3 km². Najvyšší bod je položený 536 m n. m. a najnižší bod 392 m n. m.

Obyvateľstvo

Počet obyvateľov obce je 138 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fals (obec)

Poloha

Obec má rozlohu 9,4 km². Najvyšší bod je položený 176 m n. m. a najnižší bod 49 m n. m.

Obyvateľstvo

Počet obyvateľov obce je 359 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Chapelle-Saint-Martin

Poloha

Obec má rozlohu 2,57 km². Najvyšší bod je položený 521 m n. m. a najnižší bod 315 m n. m.

Obyvateľstvo

Počet obyvateľov obce je 147 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Augères

Poloha

Obec má rozlohu 12,43 km². Najvyšší bod je položený 522 m n. m. a najnižší bod 417 m n. m.

Obyvateľstvo

Počet obyvateľov obce je 132 (2009).
Nasledujúci graf zobrazuje vývoj počtu obyvateľov v obci.
Zdroje: INSEE